Am wakken i d-nenna yakan, ay agi yettuɣal ɣer tmentelt n temhersa i d-yeslalen assaɣ gar tutlayt n tmaziɣt d tutlayin nniḍen n yinukcumen.Assaɣagi yettban-d mliḥ deg usemres n wawalen-agi ireṭṭalen.Gar tutlayin n yinekcumen i d-yeǧǧan later-nsent deg tutlayt n tmaziɣt ad d-naf tutlayt n tfiniqit iseg i d-tewwi kra n wawalen am: aɣanim, agelzimMa yella seg tutlayt talaṭinit ad d-naf: afalku, igarDɣa ma nuɣal ɣer tutlayt n taɛrabt ad dnaf tewwi-d azal n 38 n yireṭṭalen imi deg tallit-nni n unekcum n waɛraben mi d-wwin lislam ɣer tama n tefriqt; glan-d yid-sen kra n talɣiwin tisnilsanin timaynutin i tutlayt n tmaziɣt, ay agi yettban-d deg ureṭṭal-nsen n waṭas n wawalen icudden ɣer tesreḍt. Sin n wawalen-agi ireṭṭalen icudden ɣer lislam d imedyaten ɣef waya: uẓum / ẓẓal.